ઉત્તર ભારતમાં સતત પડી રહેલી કાતિલ ઠંડીના કારણે રાજ્યમાં છેલ્લાં એક સપ્તાહથી તીવ્ર ઠંડીનો ચમકારો અનુભવાઈ રહ્યો છે. સતત ઠંડીના કારણે આજે ગાંધીનગરમાં સૌથી ઓછું તાપમાન ૭.૨ ડિગ્રી નોંધાયુ હતુ. જ્યારે અમદાવાદમાં લઘુતમ તાપમાન ૯.૫ ડિગ્રી રહેતા સતત ત્રીજા દિવસે પણ ઠંડીનો ચમકારો અનુભવાયો હતો.અમદાવાદ ઉપરાંત રાજ્યના અન્ય શહેરોમાં પણ લઘુતમ તાપમાનનો પારો નીચે જતા ઠંડીમાં વધારો થયો હતો.